Jeffree Star

Jeffree Star (født Jeffrey Lynn Steininger Jr.; 15. november 1985) er en amerikansk internettpersonlighet, sminkør, musiker, modell og designer fra Orange County, California. Stars karriere startet gjennom den populære nettsiden MySpace, og utviklet seg i de senere årene til å bli en gigant innenfor sminkeindustrien. I tillegg har han en Youtube-kanal hvor han lager anmeldelser av sminkeprodukter og vlogger om livet sitt. I begynnelsen av karrieren kalte han seg selv for «Queen of the Internet» og «CUNT: Queen of the Beautifuls». Star er også kjent for å modellere for klær til begge kjønn, for sitt eget klesmerke, som skuespiller og DJ.  Ofte så kler han seg androygent og i en drag-lignende stil.

Tidlig liv
Da han var liten døde faren. Star ble ofte overlatt til seg selv da moren hans, som var modell, skulle ut på oppdrag. Det var da han begynte å eksperimentere med morens sminke og overtalte henne til å la ham bruke sminke på skolen. Han oppdaget også tidlig i barndommen at han var homofil.

Karrieren hans som sminkør startet da han var femten år gammel. Klesstilen hans gjordet at han fikk oppmerksomhet. Han gikk med sminke, kvinneklær og hadde farget håret sitt i neonfarger. Star sa at tvangslidelsene hans som barn, gjorde at han brukte morens sminke og klær. I helgene brukte han en falsk ID for å dra på Hollywood-klubber, iført minikjoler og 20 cm høye hæler, der kjendiser kontaktet ham for å bli sminket eller å ansette han som modell. Han sa at festingen hans på klubbene og rådene han gav som sminkør var grunnlaget for modellkarrieren hans.

Sminke, modell og internettkjendis
Star ble nevnt av kjendiser som Kelly Osbourne, Nicole Richie, Paris Hilton, sangeren i AFI, Davey Havok og Jessicka fra bandet Scarling.

Da Star publiserte bilder av seg selv på internettforumer og på MySpace, fikk han etter hvert mange følgere som begynte å sende ham gaver som dyre kameraer, for at han skulle ta flere bilder.

Sommeren 2006 var Star på forsiden av magasinet Frontiers for første gang. November samme år, var han gjest på både America's Next Top Model  og på America's Next Top Model, Cycle 7.

16. mars 2007 var Star en av catwalk-modellene for BOXeights produksjonen av designeren Jared Golds prangende Quiet Army Show, kjent som «den villeste førsteraden i hele Fashion Week». Han har også dukket opp i flere musikkvideoer, som Good Charlottes «The River», Godheads «Push», Aidens «One Love», og Metro Stations «Shake It».

Jeffree Star brukte MySpace til å fremme musikken og motedesignerkarrieren sin. Han brukte også MySpace til å blogge om livet sitt, berømmelse og skjønnhet. Der fikk han kommentarer som bygde opp selvtiliten hans. Han brukte kallenavnet «cunt» (fitte) når han chattet på internett for å tiltrekke seg oppmerksomhet. Han bygde opp en tilhengerskare på mange nettsider, men overtalte mange til å bli med han på MySpace. Hans vennefundament på MySpace har siden vokst til over . For hvert nye bilde han legger ut, får han over  kommentarer. I november 2006 var han kjent som den mest kjente personligheten på MySpace.

Han har også blitt omtalt som en av de mest populære, usignerte artistene på «daglige ranger», der han ble plassert som en av topp 10 på MySpace.

Siden det har Star også vært aktiv på Buzznet, en nettside som fokuserer på musikknyheter, sosialt nettverk og videoblogging. Der bygde han opp enda en tilhengerskare. Han laster regelmessig opp videoblogger som inneholder musikkanmeldelser, eventrapporter og nyheter om sine kommende musikkutgivelser.

Musikkarriere
Stars musikkarriere som electronica- og hiphopvokalist begynte da han ble kjent med Peaches trommis som overtalte ham til å begynne å lage musikk. Star ble etter det spurt av Hollywood Undead om å rappe til sangen «Turn Off the Lights» til debutalbumet deres. Sangen ble allikevel ikke med på albumet. 

Hans to første solosanger, «We Want Cunt», en slags hyllest til hans tidligere kallenavn Cunt: Queen of the Beautifuls, og «Straight Boys» ble skrevet sammen med Hole, tidligere Mötley Crüe trommis, Samantha Maloney og sanger Jessicka fra Scarling. Star ble bedt av MySpace-grunnlegger Tom til å forandre MySpace-profilen sin til en musikkside, slik at han kunne presentere musikken sin der.

1. november 2006 opptrådte Star på LA baren Key Clubs halloween show. Han har turnert sammen med electromusiker Peaches, Metro Station, Breathe Carolina, Dr. Manhattan, Schoolyard Heroes, Brokencyde, Ultraviolet Sound og Blood On The Dance Floor.

Diskografi
EP-er
Plastic Surgery Slumber Party - 13. mars 2007
Cupcakes Taste Like Violence - 9. desember 2008
Album
Beauty Killer - lanseres worldwide 22. September 2009 
Singler
Heart Surgery Isn't That Bad... - 14. februar 2008
I Hate Music - 17. april 2008
Starstruck - 3. oktober 2008
Lollipop Luxury - 18. november 2008

Referanser

Eksterne lenker 
 
 
 
 
 Offisiell Buzznet-profil

Sangere fra USA
Låtskrivere fra USA
Modeller fra USA
Personer fra Orange County i California